Diari Oficial de la Generalitat Valenciana


Sumari del DOGV 5539, del 21-06-2007 (2007/8190)

RESOLUCIÓ de 10 de maig de 2007, de la Direcció General de Recursos Humans, per la qual convoca un concurs de trasllats per a cobrir places de pediatra d'equip d'Atenció Primària d'institucions sanitàries dependents de l'Agència Valenciana de Salut.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5539

Data del DOGV
:   21-06-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/8190


Data del document
:   10-05-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * administració regional
    * metge
    * concurs administratiu

RESOLUCIÓ de 10 de maig de 2007, de la Direcció General de Recursos Humans, per la qual convoca un concurs de trasllats per a cobrir places de pediatra d'equip d'Atenció Primària d'institucions sanitàries dependents de l'Agència Valenciana de Salut. [2007/8190]
D'acord amb el que disposa el Decret 7/2003, de 28 de gener, del Consell de la Generalitat, pel qual aprova el Reglament de selecció i provisió de places de personal estatutari al servici d'institucions sanitàries de la Generalitat Valenciana.
Fent ús de les competències per a què em delega l'article 1.2 de la Resolució de 18 de gener de 2006, del director gerent de l'Agència Valenciana de Salut, per la qual delega per a competències en matèria de personal, resolc:
Convocar un concurs de trasllats per a cobrir places de pediatra d'equip d'Atenció Primària d'institucions sanitàries dependents de l'Agència Valenciana de Salut, d'acord amb les bases següents:
1. Normes generals
Es convoca un concurs de trasllats per a proveir les places vacants de pediatra d'equip d'Atenció Primària d'institucions sanitàries dependents de l'Agència Valenciana de Salut que s'especifiquen en l'annex I. Es pot sol·licitar, per orde de preferència, totes les places que interessen els concursants.
El concurs es regix per estes bases i pel que disposa el Decret 7/2003, de 28 de gener, del Consell de la Generalitat, pel qual aprova el Reglament de selecció i provisió de places de personal estatutari al servici d'institucions sanitàries de la Generalitat Valenciana.
El barem de mèrits que figura en l'annex II és el que s'aplica d'acord amb l'Orde de 12 de febrer de 2007, del conseller de Sanitat, per la qual aprova el barem de mèrits que s'apliquen als concursos de trasllats per a la provisió de places de personal estatutari al servici d'institucions sanitàries de la Generalitat.
2. Participants
Pot participar en este concurs de trasllats el personal estatutari fix amb nomenament en propietat en la categoria a què concursa, siga quin siga el servici de salut de què depenga.
Requisits per a ser admesos en el concurs:
a) El personal en actiu o amb reserva de plaça ha d'haver pres possessió de la seua plaça actual o de la que té reservada almenys un any abans de la data en què acabe el termini de presentació de sol·licituds per a participar en este concurs.
b) El personal en situació diferent de la d'actiu i sense reserva de plaça, ha de tindre els requisits necessaris per a reingressar en el servici actiu l'últim dia del termini de presentació de sol·licituds.
Els concursants que hagen obtingut el reingrés a una plaça amb caràcter provisional estan obligats a participar en este concurs de trasllats.
Els requisits exigits per a participar en este concurs s'han de mantindre al llarg de tot el procés, és a dir, fins al moment de la presa de possessió en la plaça de nova adjudicació.
3. Sol·licituds
Cada concursant ha d'omplir la sol·licitud ajustada necessàriament al model publicat com a annex III. Així mateix, han d'omplir el full de petició de plaça, segons el model publicat com a annex IV, indicant-hi per orde de preferència els destins que sol·liciten. També s'ha d'aportar l'autobarem d'acord amb l'annex V.
Les sol·licituds, adreçades al director general de Recursos Humans i ben omplides, es poden presentar en les unitats de registre de les dependències administratives següents:
- 03013 Alacant: c/ Girona, 26.
- 03990 Alcoi: av. País Valencià, 33.
- 12052 Castelló de la Plana: c/ Hort dels Corders, 12.
- 46120 València: Gran Via Ferran el Catòlic, 74.
O de qualsevol de les maneres previstes en la Llei de Règim Jurídic de les Administracions Públiques i del Procediment Administratiu Comú. S'advertix que tant en la instància com en el full de petició de places ha de figurar el segell del Registre, i n'ha de quedar l'original en poder de l'administració i una còpia en poder de la persona interessada com a justificant.
El termini de presentació de sol·licituds és d'un mes comptador a partir de l'endemà de la publicació d'esta convocatòria en el Diari Oficial de la Comunitat Valenciana. Si l'últim dia del termini és inhàbil, s'entén prorrogat al primer dia hàbil següent.
Durant el termini de presentació de sol·licituds, els concursants poden retirar-les o modificar-les per mitjà d'una nova instància, que anul·la totalment les anteriors.
Una vegada finalitzat el termini de presentació de sol·licituds, i fins a la finalització del termini per a formular reclamacions contra la resolució provisional del concurs, els concursants poden desistir de la sol·licitud, presentant un escrit de desistiment davant del director general de Recursos Humans en els mateixos llocs que la sol·licitud inicial. Els concursants en situació de reingrés provisional que desistisquen de la participació en el concurs de trasllats han de ser declarats d'ofici en la situació d'excedència voluntària.
La consignació de dades falses o inexactes en la instància, o en la documentació aportada pels aspirants, comporta l'exclusió del concurs o la nul·litat de la plaça adjudicada, si és el cas, sense perjuí de les mesures legals que corresponguen.
L'adreça que figure en la instància es considera l'única vàlida per a notificacions, i són responsabilitat exclusiva del concursant tant les errades en consignar-la com comunicar-ne qualsevol canvi a esta Direcció General de Recursos Humans.
4. Documentació
Junt amb la sol·licitud, tots els concursants han d'aportar una fotocòpia compulsada dels documents següents:
a) El Document Nacional d'Identitat.
b) El nomenament de personal fix en la categoria a què es concursa.
c) Qualsevol altre nomenament del qual es pretenguen fer valdre els servicis prestats segons el barem.
d) Un certificat dels servicis prestats que n'indique la categoria, expedit per la direcció de la institució que corresponga.
e) Els diplomes o certificats de cursos i altres mèrits arreplegats en el barem.
f) Els certificats o diplomes expedits o homologats per la Junta Qualificadora de Coneixements de Valencià.
Els concursants que es troben en situació de servici actiu o amb reserva de plaça han d'aportar, a més, una fotocòpia compulsada de la diligència de presa de possessió de l'última plaça exercida en propietat.
Els concursants en situació d'excedència han d'aportar, a més, una fotocòpia compulsada de la resolució d'excedència.
Els concursants en situació de reingrés al servici actiu amb caràcter provisional han d'aportar, a més, una fotocòpia compulsada de la resolució de reingrés al servici actiu amb caràcter provisional.
El còmput del temps de servicis prestats a què es referix el barem acaba el dia de la publicació d'esta convocatòria en el Diari Oficial de la Comunitat Valenciana. Tots els altres mèrits es tenen en compte fins a l'últim dia del termini de presentació de sol·licituds.
La comissió de valoració, que només pot valorar la documentació ben acreditada i aportada en temps i forma, pot requerir-ne qualsevol aclariment. Quan el requeriment no siga atés, no es valora el mèrit corresponent. La comissió de valoració pot també sol·licitar als aspirants una còpia traduïda dels documents presentats quan estiguen redactats en idiomes diferents dels oficials a la Comunitat Valenciana.
Es desestimen, sense cap més tràmit, els documents que continguen alguna esmena, ratllada o raspadura, si no està validada amb una signatura.
Si, en qualsevol moment del procés del concurs, la comissió de valoració s'assabenta que algun dels aspirants no té tots els requisits exigits, ha de requerir-li'n l'acreditació. Si no els acredita en el termini dels deu dies hàbils següents a la notificació del requeriment, la comissió de valoració ha de fer-ne una proposta d'exclusió al director general de Recursos Humans, el qual, després de fer les verificacions oportunes, ha de dictar una resolució que excloga l'aspirant del concurs i n'especifique els motius. La resolució esmentada pot ser impugnada de la manera establida en la base 9.
5. Comissió de valoració
La comissió de valoració és l'òrgan col·legiat que té com a missió l'avaluació dels mèrits del personal concursant i, en general, l'execució d'esta convocatòria, i resoldre d'acord amb el que disposen la convocatòria i la resta de normes que s'apliquen. Les resolucions de la comissió de valoració vinculen la comissió mateixa i l'administració.
La comissió de valoració té la consideració d'òrgan col·legiat de l'administració i, per això, està sotmesa a les normes que conté la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i els membres que la componen estan sotmesos a les causes d'abstenció i recusació previstes en la llei esmentada. Són nomenats pel director general de Recursos Humans, fent ús de la competència per a la qual el delega l'article 1.2.q) de la Resolució de 18 de gener de 2006, del director gerent de l'Agència Valenciana de Salut, per la qual delega per a competències en matèria de personal.
Els integrants de la comissió de valoració, el nombre dels quals serà, com a mínim, de cinc, inclosos president i secretari, han de ser personal fix de les administracions públiques, que pertanga a un grup de titulació igual o superior a la requerida per als llocs de treball convocats i, almenys, la meitat més un dels membres ha de tindre una titulació corresponent a l'àrea de coneixements dels llocs convocats.
Formen part de la comissió de valoració dos representants proposats per les organitzacions sindicals amb representació en la Mesa Sectorial de Sanitat, per sorteig entre estes organitzacions, que han de tindre els requisits establits en el punt anterior.
6. Resolució del concurs
Les places s'adjudiquen als concursants d'acord amb l'orde de puntuació en aplicar el barem de mèrits que figura com a annex II d'esta convocatòria i segons l'orde de prioritat de destinacions sol·licitades.
Acabat el termini de presentació de sol·licituds, a la vista de les places sol·licitades pels concursants, i també dels mèrits que acrediten, la comissió de valoració ha d'aprovar la resolució provisional del concurs, que s'ha de fer pública en el Diari Oficial de la Comunitat Valenciana. En esta resolució ha de figurar, si és el cas, el personal exclòs, amb la indicació de les causes d'exclusió.
Els interessats disposen del termini de quinze dies hàbils comptador des de l'endemà d'esta publicació per a formular reclamacions contra la resolució provisional.
Les reclamacions formulades contra la resolució provisional les rebutja o admet la comissió per mitjà de la resolució definitiva, la qual l'aprova el director general de Recursos Humans i es publica en el Diari Oficial de la Comunitat Valenciana.
La publicació de la resolució definitiva servix de notificació a les persones interessades. Des d'esta publicació s'inicien els terminis establits per tal que els organismes afectats efectuen les actuacions administratives que pertoquen.
No es pot renunciar a les destinacions adjudicades, llevat que la renúncia estiga motivada per l'obtenció d'una plaça per una resolució d'un procediment de mobilitat voluntària convocat per una altra administració pública.
7. Presa de possessió
Els concursants que obtinguen plaça han de cessar en la seua plaça bàsica dins dels tres dies hàbils següents al de la publicació de la resolució definitiva.
La presa de possessió de la nova plaça s'ha de fer dins dels tres dies següents al del cessament, si la plaça és de la mateixa localitat que la que exercixen; en el termini de cinc dies, si és d'una localitat distinta i del mateix departament de salut o d'un departament limítrof; en el termini de deu dies, si pertany a una localitat distinta i d'un departament no limítrof, o en el termini d'un mes, si pertany a un altre servici de salut.
En el cas que l'adjudicació de plaça comporte el reingrés al servici actiu, el termini de la presa de possessió és d'un mes, comptador des de la publicació de la resolució definitiva del concurs.
El termini de la presa de possessió s'inicia en acabar el permís o la llicència que, si és el cas, haja sigut concedit a la persona interessada, llevat que s'acorde suspendre'l per causes justificades.
Excepte quan la resolució del concurs implique el reingrés al servici actiu, el termini de presa de possessió i, si és el cas, la pròrroga d'este termini, té la consideració de servici actiu, i es perceben els havers corresponents a càrrec de la plaça de destinació.
S'entén que sol·licita l'excedència voluntària per interés particular com a personal estatutari, i se la declara en esta situació, la persona que no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les pròrrogues que legalment o reglamentàriament corresponguen. No obstant això, si hi ha causes prou justificades, i s'aprecien així en un procediment que ha d'incloure l'audiència prèvia de la persona interessada, es pot deixar sense efecte la situació esmentada. En este cas, la persona interessada s'ha d'incorporar a la seua nova destinació tan prompte com desapareguen les causes que en el seu moment ho han impedit.
Els concursants que no obtinguen una plaça en este concurs s'han de mantindre en la situació i la destinació que tenen, a excepció dels reingressats provisionals que, si han sol·licitat totes les places convocades de la seua modalitat en el seu departament de salut, poden optar o bé per obtindre una nova destinació provisional en alguna de les places que queden vacants una vegada resolt el concurs, o bé per passar a la situació d'excedència voluntària. No obstant això, estos concursants en situació de reingrés provisional poden també sol·licitar, a més de les del seu propi departament, qualsevol altra de les oferides i en l'orde que estimen oportú. El fet de no participar-hi, o el de no haver resultat adjudicatari no havent sol·licitat totes les places convocades de la seua mateixa modalitat en el seu departament de salut, comporta ser declarat d'ofici en la situació d'excedència voluntària, i hi han de romandre almenys dos anys abans de poder sol·licitar novament el reingrés provisional o de participar en un concurs de trasllats posterior.
8. Publicitat
Llevat dels casos en què expressament es determine el contrari, les publicacions de les diferents actuacions relatives a la convocatòria s'han de fer en el tauler d'anuncis de la seu central de la conselleria de Sanitat. Els terminis compten a partir de la data de la diligència d'exposició en el tauler d'anuncis esmentat de l'acte en qüestió. No obstant, i només per a informar els concursants, se n'envien còpies a les direccions territorials de la conselleria de Sanitat a Alacant, Castelló i València, i a la Gerència d'Alcoi, i es publiquen en la pàgina web de la conselleria de Sanitat (www.san.gva.es). La comissió de valoració pot determinar la conveniència d'utilitzar altres mitjans per a informació només.
9. Recursos
Esta convocatòria, les bases i tots els actes administratius que el director general de Recursos Humans dicte com a desplegament del procés, els poden impugnar les persones interessades per mitjà de la interposició d'un recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptador a partir de la publicació de l'acte recorregut,
Departament Centre Localitat Places Total per departament
1 2
Centre de Salut de Benicarló Benicarló 1
Centre de Salut de Vinaròs Vinaròs 1
2 1
Centre de Salut d'Almassora Almassora 1
3 1
Centre de Salut de Vila-real - Carinyena Vila-real 1
4 1
Centre de Salut del Port de Sagunt Sagunt 1
5 3
Centre de Salut de Massamagrell Massamagrell 1
Centre de Salut de Meliana Meliana 1
Centre de Salut de Tavernes Blanques Tavernes Blanques 1
6 1
Centre de Salut d'Ademuz Ademuz 1
7 1
Centre de Salut de Quart de Poblet Quart de Poblet 1
9 3
Centre de Salut de Guillem de Castro València 1
Centre de Salut de Gil i Morte València 1
Centre de Salut Torrent II Torrent 1
10 2
Centre de Salut de Pinedo València 1
Consultori Auxiliar València la Torre València 1
12 2
Centre de Salut de Bellreguard Bellreguard 1
Centre de Salut d'Oliva Oliva 1
14 6
Centre de Salut d'Albaida Albaida 1
Centre de Salut de l'Alcúdia de Crespins l'Alcúdia de Crespins 1
Centre de Salut de la Llosa de Ranes la Llosa de Ranes 1
Centre de Salut de Navarrés Navarrés 1
Centre de Salut d'Ontinyent - Avinguda d'Albaida Ontinyent 1
Centre de Salut d'Ontinyent - el Barranquet Ontinyent 1
15 1
Centre de Salut de Castalla Castalla 1
16 7
Centre de Salut de la Cala Benidorm 1
Centre de Salut de les Foietes Benidorm 2
Centre de Salut de la Vila Joiosa la Vila Joiosa 1
Consultori Auxiliar del Racó de l'Oix Benidorm 1
Consultori Auxiliar de l'Albir l'Alfàs del Pi 1
Consultori Auxiliar de Tomàs Ortuño Benidorm 1
17 1
Centre de Salut de Mutxamel Mutxamel 1
18 6
Centre de Salut d'Aspe Aspe 1
Centre de Salut del Pinós el Pinós 1
Centre de Salut de Novelda Novelda 1
Centre de Salut de Petrer 2 Petrer 1
Centre de Salut de Villena 1 Villena 1
Centre de Salut d'Elda - Marina Española Elda 1
19 3
Centre de Salut de Monforte Monforte 1
Centre de Salut de Sant Vicent del Raspeig II Sant Vicent del Raspeig 1
Centre de Salut del Parc Lo Morant Alacant 1
20 4
Centre de Salut de Crevillent Crevillent 1
Centre de Salut d'Elx - Doctor Sapena Elx 1
Centre de Salut del Raval Elx 1
Centre de Salut de Santa Pola Santa Pola 1
d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament, hi poden interposar un recurs de reposició, en el termini d'un mes, d'acord amb els articles 116 i 117 de la Llei 30/1992 esmentada, segons la redacció modificada per la Llei 4/1999.
Tot això sense perjuí que hom use qualsevol altre recurs que estime convenient per al seu dret.
València, 10 de maig de 2007. El director general de Recursos Humans: José Cano Pascual.
ANNEX I
PLACES PEDIATRA D'EQUIP D'ATENCIÓ PRIMARIA
21 5
Centre de Salut d'Albatera Albatera 1
Centre de Salut d'Almoradí Almoradí 1
Centre de Salut de Dolores Dolores 1
Centre de Salut d'Orihuela - Alvarez de la Riva Orihuela 1
Centre de Salut d'Orihuela - Plaza de la Salud Orihuela 1
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
DPTO. CENTRO LOCALIDAD Nº PLAZAS TOTAL
PLAZAS DPTO.
1 2
C.S. BENICARLO BENICARLO 1
C.S. VINAROS VINAROS 1
2 1
C.S. ALMASSORA ALMASSORA 1
3 1
C.S. VILLAREAL - CARINYENA VILLAREAL 1
4 1
C.S. PUERTO DE SAGUNTO PUERTO DE SAGUNTO 1
5 3
C.S. MASSAMAGRELL MASSAMAGRELL 1
C.S. MELIANA MELIANA 1
C.S. TAVERNES BLANQUES TAVERNES 1
6 1
C.S. ADEMUZ ADEMUZ 1
7 1
C.S. QUART POBLET QUART POBLET 1
9 3
C.S. GUILLEM DE CASTRO VALENCIA 1
C.S. GIL Y MORTE VALENCIA 1
C.S. TORRENT II TORRENT 1
10 2
C.S. PINEDO VALENCIA 1
C.A. VALENCIA LA TORRE VALENCIA 1
12 2
C.S. BELLREGUARD BELLREGUARD 1
C.S. OLIVA OLIVA 1
14 6
C.S. ALBAIDA ALBAIDA 1
C.S. L'ALCUDIA DE CRESPINS L'ALCUDIA DE CRESPINS 1
C.S. LA LLOSA DE RANES LA LLOSA DE RANES 1
C.S. NAVARRES NAVARRES 1
C.S. ONTENIENT - AVDA. ALBAIDA ONTENIENT 1
C.S. ONTENIENT - EL BARRANQUET ONTENIENT 1
15 1
C.S. CASTALLA CASTALLA 1
16 7
C.S. LA CALA BENIDORM 1
C.S. LES FOIETES BENIDORM 2
C.S. VILAJOYOSA VILAJOYOSA 1
C. AUX. RINCON DE LOIX BENIDORM 1
C. AUX. L'ALBIR L'ALFAS DEL PI 1
C. AUX. TOMAS ORTUÑO BENIDORM 1
17 1
C.S. MUTXAMIEL MUTXAMIEL 1
18 6
C.S. ASPE ASPE 1
C.S. PINOSO PINOSO 1
C.S. NOVELDA NOVELDA 1
C.S. PETRER 2 PETRER 1
C.S. VILLENA 1 VILLENA 1
C.S. ELDA - MARINA ESPAÑOLA ELDA 1
19 3
C.S. MONFORTE MONFORTE 1
C.S SAN VICENTE RASPEIG II SAN VICENTE RASPEIG II 1
C.S. PARQUE LO MORANT ALICANTE 1
20 4
C.S. CREVILLENT CREVILLENT 1
C.S. ELX - DR. SAPENA ELCHE 1
C.S. EL RAVAL ELCHE 1
C.S. SANTA POLA SANTA POLA 1
21 5
C.S. ALBATERA ALBATERA 1
C.S. ALMORADI ALMORADI 1
C.S. DOLORES DOLORES 1
C.S. ORIHUELA - ALVAREZ DE LA RIVA ORIHUELA 1
C.S. ORIHUELA - PLAZA DE LA SALUD ORIHUELA 1
TOTAL PLAZAS 50
ANNEX II
Barem de mèrits (Orde de 12 de febrer de 2007)
1. Valoració del treball exercit en institucions sanitàries del Sistema Nacional de Salut o en altres Administracions Públiques, fins a un màxim de 42 punts
Es valoren els servicis prestats en institucions sanitàries del Sistema Nacional de Salut gestionades directament o indirectament d'acord amb el que establix la Llei 15/1997, de 25 d'abril, o en altres administracions públiques, incloses les de la Unió Europea o, si és el cas, en institucions acreditades per a la formació de l'especialitat de què es tracte, o en institucions sanitàries d'un país estranger, segons un conveni o acords d'assistència sanitària amb el país, si esta prestació l'ha autoritzada expressament el Ministeri de Sanitat i Consum a la persona interessada.
1.1. Per cada mes complet de servicis prestats en la mateixa categoria i especialitat: 0,20 punts
1.2. Per cada mes complet de servicis prestats en distinta categoria o especialitat: 0,10 punts
Es valoren totes les situacions de servici actiu, servicis especials i, a més, la situació d'excedència per atenció de fills i la situació d'excedència per atenció d'altres familiars emparades per la Llei 39/1999 per a promoure la conciliació de la vida familiar i laboral de les persones treballadores, i també les reduccions de jornada protegides per la llei.
En l'apartat 1.1 no es valora el període de treball exercit com a millora d'ocupació en una categoria i especialitat distinta.
En l'apartat 1.1 es considera com a treball exercit en la mateixa categoria i especialitat en què es concursa el corresponent al lloc de treball d'origen quan s'accedisca a llocs de direcció o assimilats, i també quan el treballador siga declarat en la situació de servicis especials d'acord amb l'article 64 de l'Estatut Marc.
Al personal nomenat per a guàrdies o realització d'atenció continuada, per cada 130 hores se li computa un mes de treball, o la part que corresponga proporcionalment. Si dins d'un mes natural s'han fet més de 130 hores, només es pot valorar un mes, i l'excés d'hores efectuat durant este període no es pot aplicar al còmput de servicis prestats establit en la regla anterior.
1.3. Per cada mes complet de servicis prestats de caràcter assistencial o de coordinació i direcció en programes de cooperació internacional segons convenis o acords organitzats o autoritzats per l'administració Pública: 0,20 punts
2. Valoració del grau de carrera o desenvolupament professional, fins a un màxim de 8 punts
El grau reconegut en la carrera professional o, si és el cas, en el desenvolupament professional, es valora d'acord amb l'escala següent. Es puntua exclusivament el grau més alt reconegut en la categoria en què es concursa:
Grau G-1 2 punts
Grau G-2 4 punts
Grau G-3 6 punts
Grau G-4 8 punts
3. Valoració del temps de pertinença en propietat a la categoria i especialitat en què es concursa, fins a un màxim de 20 punts
Per cada any complet amb plaça en propietat en la categoria i especialitat en què es concursa: 1 punt
Es té en compte el temps treballat des que s'obté la plaça en propietat de la categoria i l'especialitat de què es tracte, incloses totes les situacions de servici actiu, inclòs el reingrés provisional, en la categoria i especialitat en què es concursa, i les situacions administratives que comporten la reserva de la plaça i les situacions d'excedència que donen dret al còmput del temps per a l'antiguitat i les reduccions de jornada protegides per la llei.
Les integracions es computen des que es va obtindre la plaça en propietat i no des de la resolució de la integració.
4. Valoració del temps en la mateixa destinació definitiva en el centre i en la categoria i especialitat des de la qual es concursa, fins a un màxim de 10 punts
4.1. Per cinc anys complets: 5 punts
4.2. Per cada any addicional complet: 1 punt
Per a poder puntuar en este apartat, el concursant ha d'haver completat cinc anys ininterromputs, immediatament anteriors a la convocatòria, en el centre on té la plaça en propietat i en la seua categoria i especialitat.
Es valoren com a permanència totes les situacions administratives que comporten la reserva de la plaça, d'acord amb el que establix l'article 64 de l'Estatut Marc, i les situacions d'excedència que donen dret al còmput del temps per a l'antiguitat i les reduccions de jornada protegides per la llei.
Es valora el temps de treball en què la persona interessada ha exercit el seu lloc de treball en el centre i la categoria i l'especialitat des de la qual concursa, amb la plaça en propietat.
5. Adaptació per al personal facultatiu dels criteris de valoració de cursos de formació relacionats amb la categoria i l'especialitat en què es concursa, impartits, reconeguts o homologats per universitats o organismes competents per a la formació de personal sanitari, i altres mèrits valorables fins a un màxim de 15 punts.
En cap cas es puntuen en este epígraf els cursos de valencià i d'idiomes, ni els cursos pertanyents a una carrera universitària, els cursos de doctorat i els diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa de les places que s'ocupen.
Així mateix, i en el supòsit de cursos impartits, es valoren per una sola vegada, i no són susceptibles de ser valorades edicions successives del mateix curs.
5.1. Es valoren els cursos de formació i perfeccionament relacionats directament amb la categoria i l'especialitat en què es concursa, de duració igual o superior a 10 hores, que hagen sigut cursats per la persona interessada, d'acord amb l'escala següent, fins a un màxim de 3,5 punts:
De 100 o més hores de duració 2,00 punts
De 75 o més hores de duració 1,50 punts
De 50 o més hores de duració 1,00 punt
De 25 o més hores de duració 0,50 punts
De 15 o més hores de duració 0,20 punts
De 10 o més hores de duració 0,10 punts
5.2. La resta de cursos de formació i perfeccionament relacionats amb la formació dels empleats públics, de caràcter genèric, de duració igual o superior a 10 hores, que hagen sigut cursats per la persona interessada, es valoren d'acord amb l'escala següent, fins a un màxim d'1,5 punts:
De 100 o més hores de duració 2,00 punts
De 75 o més hores de duració 1,50 punts
De 50 o més hores de duració 1,00 punt
De 25 o més hores de duració 0,50 punts
De 15 o més hores de duració 0,20 punts
De 10 o més hores de duració 0,10 punts
5.3. Per impartir cursos de formació dels especificats en els apartats 5.1 i 5.2, fins a un màxim de 2 punts. Per cada 10 hores: 0,20 punts
Es consideren cursos de caràcter genèric els relacionats amb informàtica, estadística, prevenció de riscos laborals, ordenació, planificació i gestió sanitària i la resta que siguen de naturalesa semblant que incidisquen en la formació general dels empleats públics.
5.4. Professor associat en ciències de la salut en hospitals que tinguen un conveni específic amb una universitat i un programa de docència pregraduada, fins a un màxim de 2 punts. Per cada curs acadèmic complet: 0,50 punts
5.5. Per formar part de comissions clíniques de control de qualitat acreditades en institucions sanitàries públiques, amb la certificació estesa pel director de la comissió, fins a un màxim d'1 punt. Per cada 12 mesos: 0,25 punts.
5.6. Per activitats com a tutor de residents, aprofitament de beques d'estudi o investigació, i també per tindre altres mèrits o haver fet activitats rellevants relacionades amb la categoria i no previstes en els apartats anteriors, fins a un màxim d'1 punt.
5.7. Per haver fet treballs científics i d'investigació, d'acord amb la taula de càlcul següent, fins a un màxim de 4 punts:

Es valoren els treballs científics i d'investigació que hagen sigut publicats en llibres o revistes prestigiosos en l'àmbit de la categoria en què es concursa, apreciats per la comissió de valoració. En tots els casos, els llibres i les publicacions han de tindre l'ISBN o ISSN, respectivament, que els acredite, i els treballs només es poden valorar una vegada. Només són objecte de valoració els tres primers autors consignats en la publicació.
6. Valoració dels coneixements de valencià, fins a un màxim de 5 punts
Els coneixements de valencià es valoren d'acord amb la possessió del certificat expedit o homologat per la Junta Qualificadora de Coneixements de Valencià, segons l'escala següent:
Certificat de coneixements orals: 2 punts
Certificat de grau elemental: 3 punts
Certificat de grau mitjà: 4 punts
Certificat de grau superior: 5 punts
La valoració dels coneixements de valencià s'efectua puntuant exclusivament el nivell més alt obtingut. Únicament es valoren els certificats expedits per la Junta Qualificadora de Coneixements de Valencià. No és suficient la justificació simple d'haver participat en les proves, sinó que s'han d'haver superat dins del termini de presentació d'instàncies. Per a això, s'han de tindre en compte les homologacions i convalidacions previstes en l'Orde de 16 d'agost de 1994, de la conselleria de Cultura, Educació i Ciència, i les seues modificacions posteriors.
7. Criteri de desempat en igualtat de puntuació
En el cas d'igualtat en la puntuació total del barem, es resol a favor de l'aspirant amb més puntuació en l'epígraf de valoració del treball fet en institucions sanitàries del Sistema Nacional de Salut o d'altres administracions públiques. Si persistix la igualtat, se seguix la mateixa pauta respecte als epígrafs següents, si fóra necessari, i en eixe mateix orde. Si la igualtat es manté, s'adjudica la plaça a l'aspirant de major edat.Annex V
Autobarem de pediatra d'equip d'Atenció Primària
Cognoms i nom:
- Valoració del treball fet en institucions sanitàries del Sistema Nacional de Salut o altres administracions públiques, fins a un màxim de 42 punts.
Per cada mes complet de servicis prestats en la mateixa categoria i/o especialitat: 0,20 punts.
Mesos:
Punts:
Per cada mes complet de servicis prestats en una categoria i/o especialitat diferent: 0,10 punts.
Mesos:
Punts:
Per cada mes complet de servicis prestats de caràcter assistencial o de coordinació i direcció en programes de cooperació internacional: 0,20 punts.
Mesos:
Punts:
Puntuació total (màxim 42 punts):
- Valoració del grau de carrera o desenvolupament professional, fins a un màxim de 8 punts.
Grau G-1: 2 punts; grau G-2: 4 punts; grau G-3: 6 punts; grau G-4: 8 punts.
Puntuació (fins a 8 punts):
- Valoració del temps de pertinença en propietat a la categoria i l'especialitat en què es concursa, fins a un màxim de 20 punts. Per cada any complet: 1 punt.
Puntuació (fins a 20 punts):
- Valoració del temps en la mateixa destinació definitiva en el centre i en la categoria i l'especialitat des de la qual es concursa, fins a un màxim de 10 punts.
Per cinc anys complets: 5 punts.
Per cada any addicional complet: 1 punt.
Puntuació total (fins a 10 punts):
- Valoració de cursos de formació i altres mèrits, fins a un màxim de 15 punts.
Cursos relacionats directament amb la categoria i especialitat a què es concursa fins a un màxim de 3,5 punts:
De 100 o més hores de duració: 2,00 punts. Nre. cursos: Punts:
De 75 o més hores de duració: 1,50 punts. Nre. cursos: Punts:
De 50 o més hores de duració: 1,00 punt. Nre. cursos: Punts:
De 25 o més hores de duració: 0,50 punts. Nre. cursos: Punts:
De 15 o més hores de duració0,20 punts. Nre. cursos: Punts:
De 10 o més hores de duració: 0,10 punts. Nre. cursos: Punts:
Subtotal (fins a 3,5 punts):
Resta de cursos fins a un màxim d'1,5 punts:
De 100 o més hores de duració: 2,00 punts. Nre. cursos: Punts:
De 75 o més hores de duració: 1,50 punts. Nre. cursos: Punts:
De 50 o més hores de duració: 1,00 punt. Nre. cursos: Punts:
De 25 o més hores de duració: 0,50 punts. Nre. cursos: Punts:
De 15 o més hores de duració0,20 punts. Nre. cursos: Punts:
De 10 o més hores de duració: 0,10 punts. Nre. cursos: Punts:
Subtotal (fins a 1,5 punts):
Per impartir cursos de formació, fins a un màxim de 2 punts: Per cada 10 hores: 0,20 punts.
Subtotal (fins a 2 punts):
Professor associat, fins a un màxim de 2 punts. Per cada curs acadèmic complet: 0,50 punts.
Subtotal (fins a 2 punts):
Per formar part de comissions clíniques de control de qualitat, fins a un màxim d'1 punt. Per cada 12 mesos: 0,25 punts.
Subtotal (fins a 1 punt):
Tutor de residents, aprofitament de beques d'estudi i/o investigació, i també per tindre altres mèrits o haver fet activitats rellevants relacionades amb l'especialitat no previstes en els apartats anteriors, fins a un màxim d'1 punt.
Subtotal (fins a 1 punt):
Treballs científics i d'investigació, d'acord amb la taula de càlcul següent, fins a un màxim de 4 punts:

Subtotal (fins a 4 punts):
Puntuació total de cursos i altres mèrits (fins a 15 punts):
- Valoració dels coneixements de valencià, fins a un màxim de 5 punts.
Certificat de coneixements orals: 2 punts
Certificat de grau elemental: 3 punts
Certificat de grau mitjà: 4 punts
Certificat de grau superior: 5 punts.
Puntuació de coneixements de valencià (fins a 5 punts):
Total del barem (màxim 100 punts):